سەرچەوەگە ئەرا ئاژانس شەفەق نیوز وت: عەقید میساق باکیت لە وەزارەت ناوخۆ، کار لە فەرماندەیی پولیس پارێزگای زیقار کەێد، لەناو رویداوەگە کوشیا وەگەرد دوو کەس، لە ئەنجام پلیان ماشینیان لەبان ری ناودەوڵەتی ناوبەین زیقار و بەغدا نزیک شار حلە لە پارێزگای بابل.
سەرچەوەگە دیاری کرد ک گشت قوربانیەیل تواستنە بچنە زیارەت ئیمام حسێن لە کەربەلا، وتیش؛ تەرمەیلیان ئەرا پزشک دادوەری بریا.
